Մաքսի Լոպես

**Մաքսիմիլիանո Գաստոն Լոպես**, ավելի հայտնի է որպես **Մաքսի Լոպես** (, ), արգենտինացի ֆուտբոլիստ, ով խաղացել է հարձակվողի դիրքում։ Ունի նաև իտալական անձնագիր, որը թույլ էր տալիս նրան խաղալ Եվրամիությունում՝ առանց լեգիոներ համարվելու։

## Կենսագրություն
Կարիերան սկսել է 1997 թվականին «Ռիվեր Փլեյթ» ակումբում։ 17 տարեկան հասակում նա իր նորամուտը նշեց մեծահասակների թիմում։ «Ռիվեր Փլեյթում» եղել է առաջատար խաղացողներից մեկը, նրա կազմում հաղթել է Կլաուսուրային 2002, 2003 և 2004 թվականներին։ 2005 թվականի հունվարին «Բարսելոնան» նրան ձեռք բերեց 6,2 միլիոն եվրոյով Հենրիկ Լարսոնի վնասվածքից հետո։ Թիմի կազմում նորամուտը նշել է չեմպիոնների լիգայում «Չելսիի» դեմ խաղում։ Չի դարձել թիմի մշտական խաղացող։ «Բարսելոնայից» հեռացել է 2006/07 մրցաշրջանի սկզբում՝ վարձավճարով մեկնելով «Մալյորկա», որտեղ չի արդարացրել սպասելիքները՝ 25 խաղում խփելով ընդամենը 2 գոլ։ 2007 թվականի օգոստոսի 16-ին պայմանագիր է կնքել ռուսական «Մոսկվա» ակումբի հետ, տրանսֆերի գումարը կազմել է 2 միլիոն եվրո։ 2007 մրցաշրջանում 9 խաղում խփել է 6 գոլ։ 2009 թվականին վարձավճարով հանդես է եկել «Գրեմիոյում» (Պորտու Ալեգրի), անցկացրել է 25 հանդիպում, խփել է 11 գոլ։ 2010 թվականի հունվարի 20-ին տեղափոխվել է իտալական «Կատանիա»՝ կնքելով 4 տարվա պայմանագիր։ 2012 թվականի հունվարի 27-ին պայմանագիր է կնքել իտալական «Միլանի» հետ, որտեղ վարձավճարով տեղափոխվել է մինչև մրցաշրջանի ավարտը՝ գնման իրավունքով։ 2012 թվականի փետրվարի 1-ին իր նորամուտը նշել է «Միլանի» կազմում Իտալիայի առաջնության «Լացիոյի» դեմ խաղում՝ փոխարինման դուրս գալով 79-րդ րոպեին Մարկ վան Բոմելի փոխարեն։ Նրա թիմն արտագնա խաղում պարտվել է 0:2 հաշվով։ «Միլանի» կազմում իր առաջին գոլը խփել է փետրվարի 11-ին «Ուդինեզե» դեմ Իտալիայի առաջնության արտագնա խաղում, փոխարինման է դուրս եկել 66-րդ րոպեին Անտոնիո Նոչերինոյի փոխարեն, իսկ 77-րդ րոպեին դարձել է գոլի հեղինակ։ Իր թիմը հաղթեց 2:1 հաշվով։

2012 թվականի հուլիսի 10-ին մեկ տարվա վարձակալության իրավունքով տեղափոխվել է «Սամպդորիա»՝ հնարավոր գնման իրավունքով։ Ակումբը չի գնել ֆուտբոլիստի պայմանագիրը, սակայն այն կրկին վարձակալության է վերցրել 2013/14 մրցաշրջանի ավարտին։ 2014 թվականի հուլիսի 1-ին Մաքսի Լոպեսը տեղափոխվեց «Կիևո», իսկ 2015 թվականի հունվարի 13-ին դարձավ «Տորինոյի» խաղացող։

2021 թվականի հուլիսի 29-ին հայտարարել է խաղային կարիերան ավարտելու մասին։

2022 թվականի հուլիսին գործընկերների հետ բաժնեմաս է ձեռք բերել «Բիրմինգհեմ Սիթի» ֆուտբոլային ակումբում՝ դառնալով անգլիական թիմերի սեփականատերերի առաջին արգենտինացին։ Գործարքի գումարը, ըստ ԶԼՄ-ների, կազմել է 30 մլն ֆունտ։

## Անձնական կյանք
Ամուսնացած էր, ունի երեք որդի՝ Բենեդիկտո, Վալենտինո և Կոնստանտինո։ 2013 թվականին Լոպեսի կինը՝ հեռուստահաղորդավարուհի և մոդել Վանդա Նարան, լքել է ամուսնուն՝ հանուն 20-ամյա ֆուտբոլիստ Մաուրո Իկարդիի։ Ինքը՝ մոդելը, ասել է․

Երբ մենք Արգենտինայում էինք, Մաքսին ինձ դավաճանում էր կառավարչուհու հետ։ Նրանք սեքսով էին զբաղվում, մինչ ես քնում էի երեխաների հետ մեկ այլ սենյակում», —  պատմում է Վանդան։ — Եվ հետո նա, հեռու գեղեցկուհուց, պետք է ասել, մեղադրեց նրան սեռական ոտնձգությունների մեջ։ Դատավարությունը սկսվեց։ Ես տեսել եմ 25 sms, որոնք հաստատում են, որ խոսքը իրական սիրո պատմության մասին է։ Մաքսին արդարացվեց, սակայն դա ոչինչ չի փոխում։ Ես նրա հետ մնացի միայն երեխաների պատճառով։ Ես նրան շատ անգամ ներել եմ, նույնիսկ չգիտեմ, թե ինչպես եմ դա արել։ Երբ ես հարաբերություններ սկսեցի Մաուրոյի հետ, ես արդեն բաժանվեցի Մաքսիից։ Ես հրաժարվեցի նրա բոլոր փողերից։ Երբ Մաքսին իմացավ, որ ես սիրահարված եմ Մաուրոյին, հայտարարեց, որ ես դեռ նրա կինն եմ։ Նրան տանջում էր, որ ես գտա մի լավ, երիտասարդ, քաղցր տղա, ով պատրաստ է հոգ տանել իմ և երեխաների մասին։ Երբ մենք բաժանվեցինք, Մաքսին ասաց. «Ու՞մ ես դու պետք երեք երեխաների հետ։ Դու մենակ կմնաս»։ Բայց հրաշք տեղի ունեցավ։ Մաուրոն քառասուն տարեկան է, փորձառու տղամարդ երիտասարդի մարմնում։ Նա ինձ ասաց, որ ուզում է երեխա ունենալ, բայց մինչ այդ մենք կամուսնանանք։

## Ձեռքբերումներ
### Ակումբային
**«Ռիվեր Փլեյթ»**

* Արգենտինայի չեմպիոն՝ Կլաուսուրա 2002, Կլաուսուրա 2003, Կլաուսուրա 2004

**«Բարսելոնա»**
* Իսպանիայի չեմպիոն՝ 2004/05, 2005/06
* Իսպանիայի Սուպերգավաթակիր՝ 2005, 2006
* Չեմպիոնների Լիգայի հաղթող՝ 2005/06

**«Վասկո դա Գամա»**
* Գուանաբարի գավաթ՝ 2019

### Անհատական
* Իտալիայի գավաթ՝ 2017/18 (Գավաթի լավագույն ռմբարկու՝ 4 գոլ)

## Վիճակագրություն
### Ակումբային վիճակագրություն
*2020 թվականի հուլիսի 27-ի դրությամբ*

## Ծանոթագրություններ

## Արտաքին հղումներ
* Статья на barcamania.com
* Профиль на официальном сайте ФК «Москва»
* 

Կատեգորիա:Արգենտինացի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Գրեմիոյի ֆուտբոլիստներ
Կատեգորիա:Կատանիայի ֆուտբոլիստներ
Կատեգորիա:Կիևոյի ֆուտբոլիստներ
Կատեգորիա:Կրոտոնեի ֆուտբոլիստներ
Կատեգորիա:Համացանցային մեմեր
Կատեգորիա:Մալյորկայի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Ռիվեր Փլեյթի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Վասկո դա Գամայի ֆուտբոլիստներ
Կատեգորիա:Տորինոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ